 25 ሚያዝያ 2019 ምንጪ ስእሊ, Getty Images መግለጺ ስእሊ, ዓሶ ብጣንጡ ዝመሓላለፍ ሕማምዩ ብቐሊሉ ክንከላኸሎ እንኽእል ሕማም ዓሶ ኣብ ነፍሲ ወከፍ ክልተ ደቂቕ ሓደ ሕጻን ክቐትል ከሎ ኣብ ዓመት ልዕሊ 200 ሚልዮን ሰባት በቲ ሕማም ከም ዝጥቅዑ ጸብጻባት ዓለማዊ ውድብ ጥዕና የመላኽት ኣንጻር እቲ ሕማም ኣብ ዝተኻየደ ቃልሲ ኣብ ዝሓለፈ ዓሰርተ ዓመታት ጽቡቕ ምዕባለታት እኳ እንተተራእየ ካብ 2015 ንደሓር ግና ከምኡ ኣይቀጸለን ዓለማዊ ትካል ጥዕና ኣብ 2018 ብዛዕባ እቲ ሕማም ኣብ ዘውጽኦ ጸብጻብ ካብ 2015 ከሳብ 2017 ተርእዮታት እቲ ሕማም ከም ዘይጎደለ ይገልጽ ምንጪ ስእሊ, Getty Images 25 ሚያዝያ ዓለማዊ መዓልቲ ምክልኻል ሕማም ዓሶ ብምዃኑ ብዛዕባ እቲ ሕማም ክትፈልጥዎ ዝግብኣኩም ነጥብታት እነሆ ዓሶ ብኣርባዕተ ዝተፈላለዩ ዓሌታት ፕላስሞድየም ዝተብሃለ ጽግዕተኛ ፓራሳይት ዝመሓላለፍ ቀታሊ ሕማምዩ እቶም ጽግዕተኛታት ብመንከስቲ ኣኖፍለስ ተባሂላ እትጽዋዕ ኣንስተይቲ ጣንጡ ይመሓላለፉ ዓሶ ክንከላኸሎን ከንፍውሶን እንኽእል ሕማምዩ ኣብ 2017 ኣብ 87 ሃገራት 219 ሚልዮን ሰባት ብሕማም ዓሶ ተለኺፎም ጸብጻባት ውድብ ጥዕና ዓለም ኣብ 2017 ከባቢ 435,000 ሰባት ብምኽንያት ሕማም ዓሶ ህይወቶም ስኢኖም ኣብ 2017 ካብ ተርእዮታት እቲ ሕማም 92 ኣብ ኣፍሪቃ ክኸውን ከሎ 93 ብሕማም ዓሶ ካብ ዝሰዓበ ሞት ድማ ኣብ ኣፍሪቃ እዩ ኣብ 2017 ብሓፈሻ ነቲ ሕማም ንምቁጽጻርን ንምእላይን 3.1 ቢልዮን ዶላር ወጻኢ ተገይሩ ምልክታት ሕማም ዓሶ ምንጪ ስእሊ, Getty Images መግለጺ ስእሊ, ረስኒ ምንቅጥቃጥን ሕማም ርእሲን መባእታዊ ምልክታት ሕማም ዓሶ እዮም ምልክታት ሕማም ዓሶ ካብ 10 ክሳብ 15 መዓልትታት ድሕሪ መንከስቲ ጣንጡ ከቕጽል ዝኽእል- ረስኒ ሕማም ርእስን ቁርን እዮም ብልምዲ ዓሶ-ርእሲ ተባሂሉ ዝጽዋዕ ፕላስሞድየም ፋልሲፋረም ኣብ ውሽጢ 24 ሰዓታት ሕክምናዊ ረድኤት እንተዘይረኺቡ ሓደገኛ ኮይኑ ናብ ሞት ከብጽሕ ይኽእል ነዚ ሓደጋ ዝተቓልዐ መንዩ? 